מאיר לוין (עו"ד)

מאיר לוין (נולד ב-4 באפריל 1974; י"ב בניסן ה'תשל"ד) הוא עורך דין ישראלי המשמש משנה ליועץ המשפטי לממשלה (משפט כלכלי).

== ביוגרפיה ==
למד במדרשית נעם<ref>; </ref> ובישיבת הר עציון.<ref>[https://en.calameo.com/read/0044674267c688155736a הד עציון], גיליון 19, תשרי תשע"ח, עמ' 14</ref> בעל תואר ראשון במשפטים בהצטיינות ותואר שני במינהל עסקים עם התמחות במימון, שניהם מאוניברסיטת בר-אילן. התמחה אצל שופט בית המשפט העליון אליעזר ריבלין. בין השנים 2012–2002 עבד במשרד עורכי הדין גורניצקי ושות', תחילה כעורך דין ולאחר מכן כשותף. במסגרת זו ייצג פעילות תאגידים בשוק ההון ובעסקאות מיזוג ורכישה (M&A) מימון, בנקאות ומשפט מסחרי.<ref></ref>

=== רשות ניירות ערך ===
בשנת 2012 החל לעבוד ברשות ניירות ערך כסגן מנהל מחלקת תאגידים. בתחילת שנת 2014 מונה ליועץ המשפטי של מחלקת תאגידים. במסגרת תפקידיו הוביל פרויקטים מרכזיים של הרשות, בהם צוות בין-משרדי לקידום פעילות קרנות הריט והרחבת פעילותן לתחום השכרת דיור, כיהן כיו"ר משותף של ועדה בין-משרדית לבחינת הקמת קרנות נסחרות למימון עסקים קטנים ובינוניים, כיו"ר משותף של ועדה בין-משרדית לבחינת הקמת קרנות נסחרות למימון תשתיות (BOT), כחבר בוועדה בין-משרדית לקידום השקעות בחברות ציבוריות בתחומי מחקר ופיתוח, ושותף בהובלת הקלות לחברות נסחרות ופרויקט לעידוד הנפקות הון בישראל (ה-JOBS ACT הישראלי).

ביולי 2015 מונה לתפקיד יועץ בכיר ליו"ר רשות ניירות ערך שמואל האוזר, ומנהל המחלקה הבינלאומית ברשות.<ref>[https://www.isa.gov.il/הודעות%20ופרסומים/175/2015/Pages/levin.aspx עו"ד אורנית קרביץ, מנהלת המחלקה הבינ"ל והיועצת הבכירה ליו"ר פורשת; במקומה ימונה עו"ד מאיר לוין, יועמ"ש מחלקת תאגידים ברשות], 6 ביולי 2015, באתר רשות ניירות ערך</ref><ref></ref>

=== משנה ליועץ המשפטי לממשלה (משפט כלכלי) ===
בדצמבר 2016 מונה לתפקיד המשנה ליועץ המשפטי לממשלה (משפט כלכלי), במקומו של אבי ליכט,<ref></ref> והחל מינואר 2017 משמש בתפקיד. נחשב למועמדה של שרת המשפטים איילת שקד, אשר ביקשה להקל ברגולציה ובירוקרטיה על הסקטור העסקי. במסגרת תפקידו, בפברואר 2020 מנע את ביטולה של הרפורמה במוניות, בנימוק שהדבר אסור בתקופת בחירות.<ref></ref> כמו כן, בפברואר 2021 הביע את עמדתו, כי בתקופת בחירות נאסר על שר הביטחון לסגור את גלי צה"ל.<ref></ref> הוא עסק בעניינה של התחנה גם בהמשך<ref></ref> ובנובמבר 2021 כתב חוות דעת לפיה סגירת התחנה יכולה להיעשות בהחלטת ממשלה.<ref></ref>

באוגוסט 2019 קבע כי וועדת השרים לענייני חקיקה לא תוכל לדון בחוקים שעל סדר היום, ללא אישור אגף התקציבים.<ref>גיל ברינגר, [https://hashiloach.org.il/ברשות-הפקידים/ ברשות הפקידים], השילוח 24, מרץ 2021</ref> בספטמבר 2020 קבע כי חברות דלק וישראמקו הפרו את מתווה הגז.<ref></ref> כן עוסק דרך קבע בענייני תאגידים וחברות,<ref></ref> חברות ממשלתיות,<ref></ref><ref></ref> תקציב המדינה,<ref></ref> תקציבי משרדי הממשלה,<ref></ref> תקציב משרד הביטחון,<ref></ref> רגולציה ובירוקרטיה,<ref></ref> ועוד. הוביל מהלך המאפשר לשומרי מצוות לרכוש איגרות חוב באמצעות היתר עסקה.<ref></ref>

בנובמבר 2021 השלים מהלך רב שנים לחקיקת "חוק עקרונות האסדרה" (במסגרת חוק ההסדרים), במסגרתו הוקמה רשות האסדרה במשרד ראש הממשלה.

== חיים אישיים ==
מתגורר ברעננה, נשוי לעינת ואב לארבעה. מקיים אורח חיים דתי. הוא חתנו של אשר בהרב, לשעבר מו"ל ישראל היום.

== קישורים חיצוניים ==

* [https://www.gov.il/he/departments/people/meir-levin עו"ד מאיר לוין], באתר משרד המשפטים
* 

== הערות שוליים ==

לוין מאיר
קטגוריה:בוגרי מדרשית נעם
קטגוריה:בוגרי אוניברסיטת בר-אילן
קטגוריה:בוגרי אוניברסיטת בר-אילן: משפטים
קטגוריה:משנים ליועץ המשפטי לממשלה
קטגוריה:ישראלים שנולדו ב-1974